Inspiration of Life: Лазаня - къпкейкс
Много ми допадна идеята за това оформяне на лазанята. Индивидуално и много красиво! Открих я тук.
Използвам готови кори за лазаня, тези които показвам на снимката. Харесаха ми. Каква плънка ще използвате е въпрос на вкус. Нашата любима за спагети други подобни е с кайма и домати или т.нар. болонезе.
Има много импровизации на този сос, всеки добавя каквото му е по вкуса. А техниката на лазанята е: в намаслена тава се редят кори - плънка - кори - плънка. Накрая се завършва с плънка и настърган кашкавал. Може между корите да слагате кашкавали, сирена, колбаси, каквото желаете.
1 пакет замразени кори за лазаня
1 глава лук скилидка чесън
3 големи домата или консерва 500 гр домати
кашкавал или моцарела Жоси
В тиган загрейте олио и запържете лука, до омекване нарязан на ситно. Добавете настъргания на ренде морков.
Запържете още малко и добавете каймата. Бъркайте с дървена лъжица, за да се "раздроби". Пържете каймата до готовност.
Добавете доматения сос или нарязаните домати и чесъна/ цяла скилидка/.
Варете, докато соса се сгъсти.
Намажете формички за мъфини с олио, или използвайте хартиени кошнички.
Направете корите по указанията на опаковката. При мен се слага в тенджера вода да заври със сол. Корите се пускат във врящата вода, добавя се малко зехтин или олио и се бланшират. Аз ги оставям между 5- 10 минути във вряща вода. Не трябва да ври силно, да не се скъсат. Извадете и изцедете корите.
Нарежете ги на квадрати или кръгчета.
Започнете с реденето: В намаслени форми или хартиени кошнички - кора - плънка - кора - плънка. Най-отгоре завършете с плънка и настъргана моцарела.
Печете в предварително загрята на 180-190 градуса фурна за около 30 минути.
Публикувано от Inspiration of life в 8:50:00
Етикети: Жоси, кайма, къпкейkс и мъфини, паста спагети лазаня, Св. кухня - италианска
ellyganova 18 април 2012 г., 9:19
Тази идея много ми допада, Кате!
Не съм виждала такива кори за лазаня. Ще потърся.
Ева Тонева 18 април 2012 г., 9:28
Красиво, вкусно и много идейно ястие си приготвила, Кате! Сигурна съм, че вкъщи ще се хареса от всички! :)
ivana 18 април 2012 г., 10:18
Чудесно си се справила с идеята за лазаня ,Кате ! Красиво са се получили къпкейкчетата :) ! Хубав ден ! Прегръдки !
Таня 18 април 2012 г., 10:56
Кенди, много оригинална идея! Много сладурски мини лазани са се получили :)
Живка 18 април 2012 г., 12:31
Кате,пак интересна идея ни предлагаш...
traiana 18 април 2012 г., 12:49
Кате, изглежда вълшебно! С Ивана сте я подкарали тази лазаня здравата:)
Не съм правила никога, но е време да пробвам:)
Mарияна 18 април 2012 г., 13:23
Обичам лазаня, чудесна идея Кате!
SONYA SHATEVA 18 април 2012 г., 13:39
Ехе, много интересна идея и добра реализация!Поздрави!
fedora 18 април 2012 г., 18:46
Ха така, това ме уби, обаче, наистина е много ефектно и несъмнено вкусно.
Благодаря за идеята, Бончо :)
Venetta 18 април 2012 г., 18:54
Чудесна идея, Candy! Прекрасни Cupcake ́s са се получили. Много ми допадна идеята. Благодаря ти, че я сподели!
Маги 18 април 2012 г., 20:06
Жестоко е, и толкова оригинално и лесно...поздравления Кенди! Май ще ти открадна идеята за някой повод :))))
Зорница М. 18 април 2012 г., 21:54
Много хубава идейка, Кате :) Чудя се само крайчетата не станаха ли малко сухички? Сподели :)
Иначе изглежда прекрасно!
Candy 19 април 2012 г., 7:29
Да, Зори, ако я изрежеш на квадрати, стават сухички, но малка част все пак. Затова могат да се изрежат на кръгове, колкото формичката и така отгоре няма да има никаква видима част от корите. Пак е интересно, кръгли мини лазани:)
Роси 18 април 2012 г., 22:53
Пак творби,пак шедьоври!
Кате,неуморна и безспирна си!
Тук става все по-нетрадиционно и заинтригуващо!
Мария 19 април 2012 г., 11:46
Чудесна идейка! Не би ми хрумнало да правя лазаня в тази форма. Забелязвам, че няма бешамел.. чудя се дали ще се разкиснат хартиените чашки, ако се сложи и от него?! Иначе е много гот!
Candy 19 април 2012 г., 16:05
Ами някои от чашките са много плътни и не би трябвало, но има и такива, които са по-тънки. Не знам, може пък да пробваш някой път:). Иначе може и в индивидуални силиконови или пък директно във формичките за мъфини, като ги извадиш пак ще са си красиви и тогава може да им сложиш по една хартиена:)за декор:)
Диана 20 април 2012 г., 8:17
Страхотна идея! Благодаря ти! Аз рядко правя лазаня, но тази изглежда толкова апетитно.....Корите не стават ли твърди по крайчетата?